সইফ-করিনার ছেলের জন্মের পর থেকেই নেট দুনিয়ায় ভাইরাল হয়েছে একের পর এক ছবি। সব ছবিতে দেখা গিয়েছে একটি ফুটফুটে শিশুকে পাশে নিয়ে শুয়ে আছেন করিনা কপূর। কিন্তু, প্রতিটি ক্ষেত্রেই করিনা কপূরের পরিবার এবং সইফের পরিবার এই ছবিগুলোকে ফেক বলে দাবি করেছিলেন। অবশেষে, প্রকাশ্যে এসেছে করিনা ও তাঁর ছেলে তৈমুরের ছবি। এই ছবিতে দেখা গিয়েছে সইফ আলি-কেও। করিনা এবং তাঁর শিশুপুত্র তৈমুর শুয়ে আছেন। আর তাঁদের পাশেই দাঁড়িয়ে আছেন সেফ। সবুজ টি-শার্ট পরিহিত সেফ আবার করিনার কপালে চুম্বনও এঁকে দিচ্ছেন।

অন্য এক ছবিতে দেখা গিয়েছে বড় শ্যালিকা করিশ্মা কপূরের সঙ্গে তৈমুরের জন্মের সেলিব্রেশন করছেন সইফ। রীতিমতো গ্লাসে শ্যাম্পেন ঢেলে চলছে তাঁদের এই সেলিব্রেশন। ছবির উপরে সেফ আবার লিখে দিয়েছেন, ‘টোস্টিং দ্য অ্যারাইভাল অফ তৈমুর আলি থান’। সইফ আলি খান অনলাইনের পক্ষ থেকে এই ছবিটি সইফ আলি খানের টুইটার অ্যাকাউন্টে আপলোড করা হয়েছে।  

ছোট ছেলে তৈমুরের জন্মের পর সমানে টুইটারে আপডেট দিয়ে গিয়েছেন সইফ আলি খান। এমনকী, তাঁর টুইটার অ্যাকাউন্টে তাঁদের ছেলে তৈমুরের জন্মের কথা ঘোষণা করেছিলেন সইফ। সেই ঘোষণা-বার্তার তলায় আবার করিনার নামও তাঁর সঙ্গে লিখেছিলেন সইফ। এরপরও ছেলে তৈমুরের জন্ম নিয়ে আরও একটি লেখা সইফ আলি খান শেয়ার করেছেন তাঁর টুইটার অ্যাকাউন্টে। যেখানে তিনি লিখেছেন, সন্তান মানুষ করা তাঁর কাছে অতিরিক্ত কর্তব্য নয়।
আরও পড়ুন... 
একসময়ে এই মেয়েই সেফকে বিয়ের শুভেচ্ছা জানান, আজ তিনি সেফের সন্তানের মা! 
‘ভাই’ হয়েছে! কীভাবে ‘সেলিব্রেট’ করলেন সইফের প্রথম পক্ষের মেয়ে সারা? 
সারা ও ইব্রাহিমের থেকে সেফ-করিনার ছেলের বয়সের ব্যবধান কতটা?